
Për pezullimin e licencës Së subjektit financiar jobankë “M-PAY” shpk 

Në bazë dhe për zbatim të nenit 14 pika 1 shkronjat “a” dhe “i” dhe nenit 15 të rregullores “Për licencimin dhe ushtrimin e veprimtarisë nga subjektet financiare jobanka”, miratuar me vendimin nr. 11, datë 25.2.2009 të Këshillit Mbikëqyrës të Bankës së Shqipërisë, e ndryshuar dhe të shtojcës nr. 3 pika 4 të rregullores “Për përcaktimin e nivelit të vendimmarrjes në mbikëqyrjen e veprimtarive bankare dhe financiare”, miratuar me vendimin nr. 36, datë 26.5.2010 të Këshillit Mbikëqyrës, pasi u njoha me kërkesën e subjektit financiar jobankë “M-PAY” sh.p.k. të datës 8.5.2012 dhe me propozimin e Departamentit të Mbikëqyrjes, 

URDHËROJ:

1. Pezullimin e licencës nr. 22, datë 31.05.2011 të subjektit financiar jobankë “M-PAY” sh.p.k. deri në datën 1 tetor 2012.
2. Ngarkohet Departamenti i Mbikëqyrjes në Bankën e Shqipërisë me ndjekjen e zbatimit të këtij vendimi.
3. Ngarkohet Departamenti i Marrëdhënieve me Jashtë, Integrimit Europian dhe Komunikimit, për publikimin e këtij urdhri në Fletoren Zyrtare të Republikës së Shqipërisë, në Buletinin Zyrtar të Bankës së Shqipërisë, si dhe në një gazetë kombëtare. 
Ky urdhër hyn në fuqi menjëherë. 

